CELEX: 32021R0447
Language: mt
Date: 2021-03-12 00:00:00
Title: Regolament ta’ Implimentazzjoni tal-Kummissjoni (UE) 2021/447 tat-12 ta’ Marzu 2021 li jiddetermina l-valuri riveduti tal-parametri referenzjarji għall-allokazzjoni bla ħlas tal-kwoti tal-emissjonijiet għall-perjodu mill-2021 sal-2025 skont l-Artikolu 10a(2) tad-Direttiva 2003/87/KE tal-Parlament Ewropew u tal-Kunsill (Test b’rilevanza għaż-ŻEE)

15.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 87/29
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/447
         tat-12 ta’ Marzu 2021
         li jiddetermina l-valuri riveduti tal-parametri referenzjarji għall-allokazzjoni bla ħlas tal-kwoti tal-emissjonijiet għall-perjodu mill-2021 sal-2025 skont l-Artikolu 10a(2) tad-Direttiva 2003/87/KE tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi sistema għall-iskambju ta' kwoti ta' emissjonijiet ta' gassijiet serra ġewwa l-Unjoni u li temenda d-Direttiva tal-Kunsill 96/61/KE (1), u b'mod partikulari t-tielet subparagrafu tal-Artikolu 10a(2) tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2011/278/UE (2) ddeterminat 54 parametru referenzjarju li jservu bħala bażi għall-allokazzjoni bla ħlas (il-“parametri referenzjarji”) u l-valuri għal dawk il-parametri referenzjarji għall-perjodu mill-2013 sal-2020. Ir-Regolament Delegat tal-Kummissjoni (UE) Nru 2019/331 (3) ħassar u ssostitwixxa d-Deċiżjoni 2011/278/UE mill-1 ta’ Jannar 2021 u stabbilixxa punti ta’ tluq identiċi għad-determinazzjoni tar-rati ta’ tnaqqis annwali għal kull aġġornament tal-valur tal-parametru referenzjarju għall-perjodu mill-2021 sal-2030.
                  
               
                     (2)
                  
                  
                     Sa fejn ikun fattibbli, il-54 valur tal-parametri referenzjarji fid-Deċiżjoni 2011/278/UE ġew iddeterminati abbażi tad-data dwar l-effiċjenza tal-gassijiet serra ta’ installazzjonijiet individwali pprovduta mill-assoċjazzjonijiet settorjali Ewropej rispettivi skont ir-regoli ddefiniti mill-Kummissjoni permezz ta’ dokument ta’ gwida u l-hekk imsejħa “kotba tar-regoli settorjali”. Minħabba n-natura volontarja tal-ġbir tad-data, is-sett tad-data ma kopriex l-installazzjonijiet kollha kkonċernati. L-14-il valur tal-parametri referenzjarji tal-prodotti kienu bbażati fuq data minn installazzjonijiet ta’ prodott wieħed, peress li l-assenjazzjoni tal-emissjonijiet lil prodotti individwali fl-installazzjonijiet ta’ diversi prodotti kkonċernati ma kinitx meqjusa fattibbli fil-perjodu ta’ żmien partikolari. Minħabba nuqqas ta’ data minn installazzjonijiet individwali, ħames valuri ta’ parametri referenzjarji ta’ prodott kif ukoll il-valuri tal-parametru referenzjarju tas-sħana u tal-fjuwil kienu bbażati fuq informazzjoni mid-Dokumenti ta’ Referenza dwar l-Aqwa Tekniki Disponibbli (BREFs) jew letteratura oħra. Erba’ valuri ta’ parametri referenzjarji ta’ prodott kienu bbażati fuq valuri oħra ta’ parametri referenzjarji ta’ prodott biex jiġu żgurati kundizzjonijiet ekwi għall-produtturi tal-istess prodotti jew prodotti simili.
                  
               
                     (3)
                  
                  
                     Il-valuri tal-parametri referenzjarji riveduti għandhom jiġu ddeterminati abbażi ta’ informazzjoni vverifikata dwar l-effiċjenza tal-gassijiet serra tal-installazzjonijiet irrapportati skont l-Artikolu 11 tad-Direttiva 2003/87/KE għas-snin 2016 u 2017. Għal kull parametru referenzjarju, għandha tiġi kkalkulata l-prestazzjoni medja fl-2016 u fl-2017 tal-aktar 10 % installazzjonijiet effiċjenti. Abbażi ta’ tqabbil ta’ dawk il-valuri mal-parametri referenzjarji stabbiliti fid-Deċiżjoni 2011/278/UE li kienu bbażati fuq data tal-prestazzjoni għas-snin 2007 u 2008, ir-rati ta’ tnaqqis annwali għandhom jiġu ddeterminati għal kull parametru referenzjarju għall-perjodu ta’ disa’ (9) snin mill-2007/2008 sal-2016/2017. Dawk ir-rati ta’ tnaqqis annwali mbagħad jintużaw biex jiġi kkalkulat, permezz ta’ estrapolazzjoni, it-tnaqqis korrispondenti tal-valuri tal-parametri referenzjarji għall-perjodu ta’ 15-il sena mill-2007/2008 sal-2022/2023. F’konformità mal-Artikolu 10a(2) tad-Direttiva 2003/87/KE, it-tnaqqis applikat tul il-perjodu ta’ 15-il sena jenħtieġ li ma jkunx inqas minn 3 % u ma jkunx ogħla minn 24 %. Dispożizzjonijiet speċifiċi japplikaw għall-aġġornament tal-valuri tal-parametri referenzjarji għall-aromatiċi, l-idroġenu, il-gass sintetiku u l-metall jaħraq.
                  
               
                     (4)
                  
                  
                     Il-lista ta’ installazzjonijiet li fihom informazzjoni rilevanti għall-allokazzjoni bla ħlas tal-kwoti tal-emissjonijiet ġiet ippreżentata lill-Kummissjoni mill-Istati Membri sat-30 ta’ Settembru 2019 f’konformità mal-Artikolu 11(1) tad-Direttiva 2003/87/KE. Sabiex jiġi żgurat li l-valuri tal-parametri referenzjarji jkunu bbażati fuq data korretta, il-Kummissjoni wettqet kontrolli fil-fond tal-kompletezza u l-konsistenza tad-data rilevanti għall-allokazzjoni mingħajr ħlas tal-kwoti tal-emissjonijiet, bl-użu wkoll ta’ għodod awtomatizzati. Fejn xieraq, il-Kummissjoni talbet lill-awtoritajiet kompetenti kkonċernati għal kjarifiki u korrezzjonijiet. Bħala riżultat ta’ din il-proċedura, il-Kummissjoni kisbet sett preċiż, konsistenti u komparabbli ta’ data dwar l-effiċjenzi tal-gassijiet serra tal-installazzjonijiet stazzjonarji kollha koperti mid-Direttiva 2003/87/KE. Dak is-sett ta’ data ta’ kwalità għolja ntuża biex jiġu ddeterminati l-valuri tal-parametri referenzjarji riveduti għall-perjodu mill-2021 sal-2025 għal kull wieħed mill-54 parametru referenzjarju. Id-data mis-subinstallazzjonijiet kollha li jaqgħu taħt id-definizzjoni ta’ parametru referenzjarju speċifiku, kif stabbilit fl-Anness I tar-Regolament Delegat (UE) 2019/331, intużat biex tiġi ddeterminata l-prestazzjoni medja tal-aktar 10 % installazzjonijiet effiċjenti fis-snin 2016 u 2017, kif stabbilit fl-Artikolu 10a(2) tad-Direttiva 2003/87/KE u fil-premessa (11) tad-Direttiva (UE) 2018/410 tal-Parlament Ewropew u tal-Kunsill (4).
                  
               
                     (5)
                  
                  
                     L-Artikolu 27 tad-Direttiva 2003/87/KE jistabbilixxi li l-Istati Membri huma permessi taħt ċerti kundizzjonijiet li jeskludu mill-EU ETS installazzjonijiet li rrappurtaw emissjonijiet ta’ inqas minn 25 000 tunnellata ekwivalenti ta’ diossidu tal-karbonju u, fejn iwettqu attivitajiet ta’ kombustjoni, għandhom kapaċità termali kklassifikata ta’ inqas minn 35 MW, esklużi l-emissjonijiet mill-bijomassa. L-Artikolu 27a tad-Direttiva 2003/87/KE jistabbilixxi li l-Istati Membri jistgħu wkoll jeskludu mill-EU ETS installazzjonijiet li rrappurtaw emissjonijiet ta’ inqas minn 2 500 tunnellata ekwivalenti ta’ diossidu tal-karbonju, mingħajr ma jitqiesu l-emissjonijiet mill-bijomassa. Diversi Stati Membri ddeċidew li jeskludu installazzjonijiet mill-EU ETS għall-perjodu mill-2021 sal-2025 abbażi ta’ dawk id-dispożizzjonijiet. Jenħtieġ li dawk l-installazzjonijiet ma jitqisux meta jiġu ddeterminati l-valuri riveduti tal-parametri referenzjarji.
                  
               
                     (6)
                  
                  
                     Ir-Regolament Delegat (UE) 2019/331 jinkludi regoli għad-determinazzjoni tal-emissjonijiet fil-livell tas-subinstallazzjoni biex jiġi żgurat it-trattament konsistenti tal-emissjonijiet relatati mal-importazzjonijiet, l-esportazzjonijiet u l-produzzjoni interna ta’ sħana li titkejjel, ta’ gassijiet ta’ skart li fihom il-karbonju u ta’ CO2 ittrasferit. Għal dak il-għan, il-fatturi ta’ emissjoni rilevanti ġew iddeterminati bl-użu tal-valuri referenzjarji tas-sħana u tal-fjuwil li min-naħa tagħhom kienu ġew aġġornati billi ġew applikati r-rati ta’ tnaqqis annwali ddeterminati. Għall-importazzjonijiet tas-sħana b’fatturi ta’ emissjoni mhux magħrufa jew mhux definiti b’mod ċar u għall-esportazzjonijiet tas-sħana, intuża valur ta’ 53.3 t ekwivalenti ta’ CO2/TJ. Dak il-valur inkiseb bl-applikazzjoni ta’ rata annwali ta’ tnaqqis ta’ 1.6 % għall-valur referenzjarju tas-sħana għall-perjodu ta’ disa’ (9) snin mill-2007/2008 sal-2016/2017. Għall-esportazzjonijiet tal-gass ta’ skart, il-valur ta’ 37.4 t ta’ ekwivalenti ta’ CO2/TJ tnaqqas mill-fattur attwali ta’ emissjoni tal-gass ta’ skart. Dak il-valur jikkorrispondi għall-fattur ta’ emissjoni tal-gass naturali (56.1 t ekwivalenti ta’ CO2/TJ) immultiplikat b’fattur ta’ 0,667 li jirrappreżenta d-differenza fl-effiċjenza bejn l-użu tal-gass ta’ skart u l-użu tal-gass naturali tal-fjuwil ta’ referenza. Għall-importazzjonijiet tal-gass ta’ skart, intuża valur ta’ 48.0 t ta’ ekwivalenti ta’ CO2/TJ. Dak il-valur inkiseb bl-applikazzjoni ta’ rata ta’ tnaqqis annwali ta’ 1.6 % għall-valur referenzjarju tal-fjuwil għall-perjodu ta’ disa’ (9) snin mill-2007/2008 sal-2016/2017.
                  
               
                     (7)
                  
                  
                     Fil-każ ta’ subinstallazzjonijiet li jimportaw prodotti intermedji li l-produzzjoni tagħhom hija koperta mill-konfini tas-sistema tal-parametru referenzjarju ta’ prodott rilevanti u fejn ma kienx fattibbli li jiġu ddeterminati l-emissjonijiet ta’ gassijiet serra assoċjati mal-produzzjoni ta’ dawk il-prodotti intermedji abbażi tad-data ppreżentata, jenħtieġ li l-effiċjenzi tal-gassijiet serra tas-subinstallazzjonijiet ikkonċernati ma jiġux ikkunsidrati meta jiġu ddeterminati l-valuri riveduti tal-parametri referenzjarji. Dan jikkonċerna l-aġġornamenti tal-valur referenzjarju għall-prodotti tar-raffineriji, il-metall jaħraq, il-ġir dolomitiku sinterizzat, l-ammonijaka, l-idroġenu u l-karbonat tas-sodju. Fil-każ ta’ subinstallazzjonijiet li jesportaw prodotti intermedji u fejn ma kienx fattibbli li jiġu ddeterminati l-emissjonijiet ta’ gassijiet serra assoċjati mal-proċessi sussegwenti abbażi tad-data ppreżentata, jenħtieġ li l-effiċjenzi tal-gassijiet serra tas-subinstallazzjonijiet ikkonċernati ma jiġux ikkunsidrati meta jiġu ddeterminati l-valuri riveduti tal-parametri referenzjarji. Dan jikkonċerna l-aġġornament tal-valur referenzjarju għall-prodotti tar-raffineriji u l-metalli jaħarqu.
                  
               
                     (8)
                  
                  
                     Il-metodoloġija għall-attribuzzjoni tal-emissjonijiet lil subinstallazzjonijiet differenti li hija stabbilita fir-Regolament Delegat (UE) 2019/331 tista’ twassal għal effiċjenzi negattivi tal-gassijiet serra f’każijiet fejn is-sħana prodotta bl-użu ta’ fjuwil b’fattur ta’ emissjoni baxx tiġi esportata lejn subinstallazzjonijiet jew installazzjonijiet oħra. F’każijiet bħal dawn, l-effiċjenza tal-gassijiet serra tas-subinstallazzjoni kkonċernata jenħtieġ li tiġi stabbilita għal żero għall-fini tad-determinazzjoni tal-valuri riveduti tal-parametri referenzjarji.
                  
               
                     (9)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat dwar it-Tibdil fil-Klima,
                  
               ADOTTAT DAN IR-REGOLAMENT:
         
            Artikolu 1
            Il-valuri riveduti tal-parametri referenzjarji elenkati fl-Anness għandhom japplikaw għall-allokazzjoni armonizzata mingħajr ħlas tal-kwoti tal-emissjonijiet għall-perjodu mill-2021 sal-2025.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta’ Marzu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 275, 25.10.2003, p. 32.
         
            (2)  Id-Deċiżjoni tal-Kummissjoni 2011/278/UE tas-27 ta' April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (ĠU L 130, 17.5.2011, p. 1).
         
            (3)  Ir-Regolament Delegat tal-Kummissjoni (UE) 2019/331 tad-19 ta’ Diċembru 2018 li jiddetermina regoli tranżizzjonali għall-Unjoni kollha għall-allokazzjoni armonizzata bla ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (ĠU L 59, 27.2.2019, p. 8).
         
            (4)  Id-Direttiva (UE) 2018/410 tal-Parlament Ewropew u tal-Kunsill tal-14 ta’ Marzu 2018 li temenda d-Direttiva 2003/87/KE biex jiżdiedu t-tnaqqis kosteffettiv tal-emissjonijiet u l-investimenti għal emissjonijiet baxxi ta’ karbonju, u d-Deċiżjoni (UE) 2015/1814 (ĠU L 76, 19.3.2018, p. 3).
      
      
         
            ANNESS
            Parametri referenzjarji
            Għall-finijiet ta’ dan l-Anness, għandhom japplikaw id-definizzjonijiet tal-prodotti koperti u tal-proċessi u tal-emissjonijiet koperti (il-limiti tas-sistema) stabbiliti fl-Anness I tar-Regolament Delegat (UE) 2019/331.
            1.   Parametri referenzjarji tal-prodott mingħajr kunsiderazzjoni ta’ skambjabbiltà tal-fjuwil u l-elettriku
            
            
                        Parametru referenzjarju tal-prodott
                     
                     
                        Valur medju tal-aktar 10 % installazzjonijiet effiċjenti fl-2016 u l-2017 (tunnellati ekwivalenti ta’ CO2 /t)
                     
                     
                        Valur tal-parametru referenzjarju (kwoti/t) għall-2021-2025
                     
                  
                        Kokk
                     
                     
                        0,144
                     
                     
                        0,217
                     
                  
                        Minerali sinterizzati
                     
                     
                        0,163
                     
                     
                        0,157
                     
                  
                        Metall jaħraq
                     
                     
                        1,331
                     
                     
                        1,288
                     
                  
                        Anodu ta’ qabel il-ħami
                     
                     
                        0,317
                     
                     
                        0,312
                     
                  
                        Aluminju
                     
                     
                        1,484
                     
                     
                        1,464
                     
                  
                        Klinker tas-siment griż
                     
                     
                        0,722
                     
                     
                        0,693
                     
                  
                        Klinker tas-siment abjad
                     
                     
                        0,973
                     
                     
                        0,957
                     
                  
                        Ġir
                     
                     
                        0,746
                     
                     
                        0,725
                     
                  
                        Ġir dolomitiku
                     
                     
                        0,881
                     
                     
                        0,815
                     
                  
                        Ġir dolomitiku sinterizzat
                     
                     
                        1,441
                     
                     
                        1,406
                     
                  
                        Ħġieġ float
                     
                     
                        0,421
                     
                     
                        0,399
                     
                  
                        Fliexken u vażetti tal-ħġieġ bla kulur
                     
                     
                        0,323
                     
                     
                        0,290
                     
                  
                        Fliexken u vażetti tal-ħġieġ ikkulurit
                     
                     
                        0,265
                     
                     
                        0,237
                     
                  
                        Prodotti tal-fibra tal-ħġieġ bil-filament kontinwu
                     
                     
                        0,290
                     
                     
                        0,309
                     
                  
                        Brikks tal-faċċata
                     
                     
                        0,094
                     
                     
                        0,106
                     
                  
                        Brikks għall-ippavimentar
                     
                     
                        0,140
                     
                     
                        0,146
                     
                  
                        Madum għat-tisqif
                     
                     
                        0,130
                     
                     
                        0,120
                     
                  
                        Trab imnixxef bl-isprejjar
                     
                     
                        0,050
                     
                     
                        0,058
                     
                  
                        Ġibs
                     
                     
                        0,048
                     
                     
                        0,047
                     
                  
                        Ġipsum sekondarju mnixxef
                     
                     
                        0,008
                     
                     
                        0,013
                     
                  
                        Polpa kraft ta’ fibra qasira
                     
                     
                        0,000
                     
                     
                        0,091
                     
                  
                        Polpa kraft ta’ fibra twila
                     
                     
                        0,001
                     
                     
                        0,046
                     
                  
                        Polpa tas-sulfit, polpa termomekkanika u mekkanika
                     
                     
                        0,000
                     
                     
                        0,015
                     
                  
                        Polpa tal-karta rkuprata
                     
                     
                        0,000
                     
                     
                        0,030
                     
                  
                        Karta tal-gazzetti
                     
                     
                        0,007
                     
                     
                        0,226
                     
                  
                        Karta fina mhux miksija
                     
                     
                        0,011
                     
                     
                        0,242
                     
                  
                        Karta fina miksija
                     
                     
                        0,043
                     
                     
                        0,242
                     
                  
                        Tixju
                     
                     
                        0,139
                     
                     
                        0,254
                     
                  
                        Testliner u fluting
                     
                     
                        0,071
                     
                     
                        0,188
                     
                  
                        Kartun mhux miksi
                     
                     
                        0,009
                     
                     
                        0,180
                     
                  
                        Kartun miksi
                     
                     
                        0,011
                     
                     
                        0,207
                     
                  
                        Aċidu nitriku
                     
                     
                        0,038
                     
                     
                        0,230
                     
                  
                        Aċidu adipiku
                     
                     
                        0,32
                     
                     
                        2,12
                     
                  
                        Monomer tal-klorur tal-vinil (VCM)
                     
                     
                        0,171
                     
                     
                        0,155
                     
                  
                        Fenol/aċeton
                     
                     
                        0,244
                     
                     
                        0,230
                     
                  
                        S-PVC
                     
                     
                        0,073
                     
                     
                        0,066
                     
                  
                        E-PVC
                     
                     
                        0,103
                     
                     
                        0,181
                     
                  
                        Irmied tas-soda
                     
                     
                        0,789
                     
                     
                        0,753
                     
                  2.   Parametri referenzjarji tal-prodott b’kunsiderazzjoni ta’ skambjabbiltà tal-fjuwil u l-elettriku
            
            
                        Parametru referenzjarju tal-prodott
                     
                     
                        Valur medju tal-aktar 10 % installazzjonijiet effiċjenti fl-2016 u l-2017 (tunnellati ekwivalenti ta’ CO2 /t)
                     
                     
                        Parametru referenzjarju (kwoti/t) għall-2021-2025
                     
                  
                        Prodotti tar-raffinerija
                     
                     
                        0,0255
                     
                     
                        0,0228
                     
                  
                        Azzar tal-karbonju EAF
                     
                     
                        0,209
                     
                     
                        0,215
                     
                  
                        Azzar illigat ħafna EAF
                     
                     
                        0,266
                     
                     
                        0,268
                     
                  
                        Ħadid fondut
                     
                     
                        0,299
                     
                     
                        0,282
                     
                  
                        Suf minerali
                     
                     
                        0,595
                     
                     
                        0,536
                     
                  
                        Bord tal-ġibs
                     
                     
                        0,119
                     
                     
                        0,110
                     
                  
                        Iswed tal-karbonju
                     
                     
                        1,141
                     
                     
                        1,485
                     
                  
                        Ammonijaka
                     
                     
                        1,604
                     
                     
                        1,570
                     
                  
                        Krekkjar bil-fwar
                     
                     
                        0,693
                     
                     
                        0,681
                     
                  
                        Aromatiċi
                     
                     
                        0,0072
                     
                     
                        0,0228
                     
                  
                        Stiren
                     
                     
                        0,419
                     
                     
                        0,401
                     
                  
                        Idroġenu
                     
                     
                        4,09
                     
                     
                        6,84
                     
                  
                        Gass sintetiku (syngas)
                     
                     
                        0,009
                     
                     
                        0,187
                     
                  
                        Ossidu tal-etilen/glikoli tal-etilen
                     
                     
                        0,314
                     
                     
                        0,389
                     
                  3.   Parametri referenzjarji tas-sħana u l-fjuwil
            
            
                        Parametru referenzjarju
                     
                     
                        Valur medju tal-aktar 10 % installazzjonijiet effiċjenti fl-2016 u l-2017 (tunnellati ekwivalenti ta’ CO2/TJ)
                     
                     
                        Valur tal-parametru referenzjarju (kwoti/TJ) għall-2021-2025
                     
                  
                        Parametru referenzjarju tas-sħana
                     
                     
                        1,6
                     
                     
                        47,3
                     
                  
                        Parametru referenzjarju tal-fjuwil
                     
                     
                        34,3
                     
                     
                        42,6